بؤلوجو ترور هؤرگوتو پ‌کاکایا قارشی عملیات‌لاردا شیرناکدا، سون 5 گونده 40 تروریست ائتکیسیز حالا گتیریلدی.
ایللرجه تروریست‌لرین کمپی اولا‌راق ایستیفاده ائدیلن بستلر دره‌لر بؤلگه‌سینده، قورودان و هاوا‌دان عملیات‌لار داوام ائدیر.
بؤلگه‌ده تروریست‌لره عاید چوخ ساییدا سلاح و یاشام ملزمه‌سی ده اله گئچیریلدی.
دیارباکیرین قولپ ائلچه‌سی اطرافیندا داوام ائدن عملیاتدا ایسه 2 تروریست ائتکیسیز حالا گتیریلدی.
حکاری، بیتلیس، ائلازیغ و ماردینده اراضی آختارما‌لاری زامانی تثبیت ائدیلن سیغینا‌ق‌لاردا، چوخ مقداردا مغمات و حیات ملزمه‌سی اله گئچیریلدی.
تورک سلاح‌لی گوجلری، عراقین قوزئیینده زاپ و گارا بؤلگه‌لرینه ده هاوا عملیاتی تشکیل ائتدی.
عملیاتدا، ائیلم حاضیرلیغیندا اولدوغو تثبیت ائدیلن تروریستلر طرفین‌دن ایستیفاده ائدیلن 2 ماغارا، 2 سیغینا‌ق و 4 سلاح مؤوضعی یوخ ائدیلدی.
باش قرارگاه باشقانی ژنرال خولوصی آخار، ترورلا مباریزه‌ده هر شئیین چوخ گؤزل گئتدیگینی سؤیله‌دی.
آخار، تورکیه بؤیوک میلت مجلیسی باشقانی اسماعیل قهرامانین، مجلسین 97.جی آچیلیش ایل دؤنومو، 23 آوریل میلی اگمن‌لیک و اوشاق بایرامی موناسیبتیله وئردیگی ضیافتده، ژورنالیست‌لرین سوال‌لارینی جاوابلادی.
تورک سلاح‌لی گوجلری‌نین داوام ائدن ترورلا مباریزه عملیات‌لارینا باغلی سوالا ژنرال آخار؛
"قهرمان‌لیق‌لار، فداکارلیق‌لار داوام ائدیر. هر شئی چوخ گؤزل گئدیر" قارشی‌لیغینی وئردی.
ژنرال آخار، ان سون تروریست یوخ ائدیلنه قدر ترورلا مباریزه‌نین داوام ائدجیینی وورغولایا‌راق، "بو مباریزنی ائدرکن سوچسوز اینسان‌لارین ضرر گؤرممه‌سی اوچون گوونلیک گوج‌لری الین‌دن گلن چابانی گؤستریر" دئیه دانیشدی.
